**Mitsubishi Lancer** — легкавыя аўтамабілі малога сярэдняга класа. У мадэльным шэрагу Mitsubishi з 1973 года.

Lancer '1973
------------

Mitsubishi Lancer (1973–1976)
Першы Mitsubishi Lancer з'явіўся ў 1973 годзе і павінен быў стаць у мадэльным шэрагу кампаніі паміж кампактным хэтчбекам Minica і сэрэднепамерным седанам Galant.

Гэта быў заднепрывадны аўтамабіль, і выпускаўся ў 12 мадыфікацыях з чатырохцыліндравымі рухавікамі сямейства Saturn аб'ёмам 1,2; 1,4 і 1,6 л. На вяршыні гамы стаяў *Mitsubishi Lancer 1600 GSR*, рухавік якога абсталёўваўся двума карбюратарамі і развіваў 98 к.с. На выбар прапаноўваліся тры тыпы кузава: двух- ці чатырохдзверны седан, а таксама пяцідзверны ўніверсал. У 1975 году з'явілася купэ *Mitsubishi Lancer Celeste*.

У 1976 год у серыю пайшоў *Lancer* другога пакалення, які на самай справе ўяўляў сабой мадэрнізацыю. Галоўныя змены — іншае афармленне пярэдняй часткі і павялічаныя бамперы, якія адпавядалі амерыканскім нормам бяспекі. 

З канца 1976 года пачаліся пастаўкі мадэлі ў ЗША, дзе яны прадаваліся пад маркай *Dodge Colt*.

Lancer '1979
------------

{{{box_caption}}}
{{{box_caption}}}
Mitsubishi Lancer (1979–1987)
*Mitsubishi Lancer* трэцяга пакалення дэбютаваў у 1979 годзе. Выпускаўся толькі з чатырохдзверным кузавам седан, які быў створаны пры ўдзеле італьянскага дызайнера Альда Сезана. Аўтамабіль захоўваў задні прывад, а на змену залежнай задняй падвесцы прыйшла незалежная чатырохрычажная.

Першапачаткова прапаноўвалася толькі два рухавікі — аб'ёмам 1,4 і 1,6 л. У 1980 годзе дэбютаваў *Lancer* з маторам 1,8; які быў даступны як у атмасферным варыянце, так і з турбанаддзіманнем.
У 1981 году з'явілася мадыфікацыя з маторам 1,2.

| Тэхнічныя характарыстыкі |
| --- |
| Мадэль | 1200 | 1400 | 1600 | 2000 |
| Мадыфікацыі | Custom GLS, GL | CL, GL, SL, XL | GL, XL, GT | turbo GSR, GT |
| Уласная маса, кг |  | 895-905 | 930-955 | 950 |
| Рухавік |
| Мадэль | 4G11B | 4G12B | 4G326S | 4G63T |
| Тып | радны, чатырохцыліндравы |
| Размяшчэнне | спераду, падоўжна |
| Аб'ём, см³ | 1243 | 1411 | 1598 | 1995 |
| Дыяметр цыліндра х Ход поршня, мм | 69,5 x 82 | 74 x 82 | 76,9 x 86 | 85 x 88 |
| Ступень сціску | 9 | 9 | 8,6 | 7,6 |
| Магутнасць, кВт (к.с.) пры аб/хв | 54 (76) пры 6000 | 59 (80) пры 5500 | 64 (86) пры 5000 | 77 (105) пры 5700 |
| Макс. круцільны момант, Нм пры аб/хв | 85 пры 6000 | 119 пры 5500 | 132 пры 5000 | 159 пры 5700 |
| Сілкаванне | карбюратар MIKUNI 23-30 DIDTA 20 | карбюратар MIKUNI 28-32 DIDSA 40/41 |  |
|

Для некаторых рынкаў прапаноўваўся *Lancer 2000 Turbo* з двухлітровым рухавіком магутнасцю 170 к.с. Знешне ён адрозніваўся пярэднім фартухам з вентыляцыйнымі адтулінамі для тармазоў, а таксама заднім спойлерам.

* 
* 
* 

| Тэхнічныя характарыстыкі Mitsubishi Lancer 2000 Turbo |
| --- |
| Гады выпуску | 1981–1984 |
| Колькасць вырабленых машын | 1200 |
| Габарыты, ммдаўжыня х шырыня х вышыня | 4220 х 1610 х 1390 |
| Уласная маса, кг | 1075 |
| Аб'ём рухавіка, см³ | 1997 |
| Магутнасць, к.с. | 170 |
| Макс. круцільны момант, Нм | 245 |
| Каробка перадач | механічная, пяціступеньчатая |
| Паскарэнне 0-100 км/г, с | 7,4 |
| Макс. хуткасць, км/г | 203 |
|

Lancer '1982
------------

Mitsubishi Lancer (1982–1983)
У 1982 годзе на аснове пярэднепрываднай Mitsubishi Mirage быў створаны новы чатырохдзверны седан. За межамі Японіі прадаваўся пад назвай **Mitsubishi Lancer Fiore**.

Для аўтамабіля прапаноўваліся рухавікі аб'ёмам ад 1,2 да 1,6 л. а таксама рухавік 1,4 з турбанаддзіманнем, які развіваў 105 к.с. Каробкі перадач: механічная і трохступеньчаты аўтамат.

Аўтамабіль выпускаўся ўсяго год: ужо ў 1983 годзе быў прадстаўлена новае пакаленне.

Lancer '1983
------------

{{{box_caption}}}
{{{box_caption}}}
Mitsubishi Lancer (1983–1990)
У 1983 годзе былі прадстаўленыя новыя хэтчбек Mitsubishi Colt і седан *Lancer*.

Топ-версія абсталёўвалася рухавіком з турбанаддзіманнем (1,6 л, 120 к.с.) і сістэмай упырску паліва. Акрамя таго прапаноўвалася мадыфікацыя з паўтаралітровым рухавіком, абсталяваным сістэмай MD (Modulated Displacement — рэгуляваны працоўны аб'ём). Яна дазваляла на некаторы час адключаць два цыліндры з чатырох і тым самым эканоміць ад 10% да 20% паліва. У маторным шэрагу з'явіўся дызель аб'ёмам 1,8 л.

універсал Mitsubishi Lancer Wagon
У 1985 годзе быў прадстаўлены *Lancer* з кузавам універсал, а праз год з'явілася яго мадыфікацыя са сталым поўным прывадам.

Lancer '1988
------------

{{{box_caption}}}
{{{box_caption}}}
Mitsubishi Lancer (1988–1990)
У 1988 году з'явіўся Lancer шостага пакалення. Аўтамабілі выпускаліся з двума тыпамі кузаваў: седан і пяцідзверны хэтчбек.

Маторны шэраг складаўся з пяці рухавікоў, у тым ліку 16-клапанны рухавік аб'ёмам 1,6 л (124 к.с.) і дызель аб'ёмам 1,8 л (60 к.с.). На базавай мадыфікацыі *Lancer 1.3* усталёўваўся карбюратарны матор магутнасцю 69 к.с. а іншыя бензінавыя рухавікі абсталёўваліся сістэмай упырску паліва.

У Паўночнай Амерыцы прадаваўся з 1989 года пад маркай *Eagle Summit*.

* 5-дзв. хэтчбек Mitsubishi Lancer5-дзв. хэтчбек Mitsubishi Lancer
* Eagle SummitEagle Summit

Lancer '1991
------------

{{{box_caption}}}
{{{box_caption}}}
Mitsubishi Lancer (1991–1995)
універсал Mitsubishi Lancer Wagon
Увосень 1991 году на аўтасалоне ў Токіа было прадстаўлена сёмае пакаленне *Lancer*. У наступным годзе з'явілася мадыфікацыя з кузавам універсал.

Для Еўропы прапаноўваліся тры рухавіка: бензінавыя аб'ёмам 1,3 і 1,6 л, а таксама двухлітровы дызель. Акрамя таго, японскім пакупнікам прапаноўвалася мадыфікацыя з рухавіком V6 рабочым аб'ёмам 1,6 л (135 к.с.).

Топ-версіяй спачатку быў паўнапрывадны *Lancer 1800 GSR* (195 к.с.), а ў 1992 годзе з'явіўся першы **Mitsubishi Lancer Evolution**.

### Lancer Evolution I/II/III

Тэхнічнай асновай стаў *Galant VR4*, ад якога дастаўся поўны прывад з аўтаматычным блакіраваннем пры дапамозе віскамуфты, каробка перадач, і двухлітровы рухавік *4G63* з турбанаддзіманнем, які развіваў 247 к.с. і 309 Нм.

У студзені 1994 года з'явілася абноўленая версія. *Evolution II* адрозніваўся ад папярэдняй мадэлі нязначнымі дэталямі, але магутнасць рухавіка была павялічана да 256 к.с. 

У *Evolution III* (1995-1996 г.в.) была палепшана аэрадынаміка, вырасла жорсткасць кузава, магутнасць рухавіка была павялічана да 270 к.с. Пакупнікам пачалі прапаноўваць дзве версіі на выбар: дарожную *GSR* і "спартыўную" *RS* з меншай колькасцю дадатковага абсталявання.

* Mitsubishi Lancer Evolution IMitsubishi Lancer Evolution I
* Mitsubishi Lancer Evolution IIMitsubishi Lancer Evolution II
* Mitsubishi Lancer Evolution IIIMitsubishi Lancer Evolution III

Lancer '1995
------------

{{{box_caption}}}
{{{box_caption}}}
Mitsubishi Lancer (1995–2000)
У сакавіку 1995 года дэбютаваў *Lancer* восьмага пакалення. Выпускаўся з кузавам седан.

На еўрапейскім рынку прапаноўваліся два бензінавыя рухавікі аб’ёмам 1,3 і 1,6 л. Каробкі перадач — пяціступеньчатая механічная або чатырохступеньчатая аўтаматычная.

Бяспека
На краш-тэсце, праведзеным Euro NCAP, аўтамабіль паказаў сябе пасрэдна. Пры франтальным удары знешняя і ўнутраная панэлі дзвярэй разышліся, а зварныя швы падлогі і парога не вытрымалі і лопнулі. Падушка бяспекі раскрылася трохі лявей, чым трэба, і галава вадзіцеля прабіла яе і дастала да руля. Нагрузкі на грудзі ад рамянёў бяспекі былі высокія, а нагам вадзіцеля, асабліва правай, пагражае небяспека сур'ёзных траўмаў.

Пры бакавым удары манекен стукнуўся галавой аб верхняе мацаванне рамяня. Удар па верхніх рэбрах быў занадта моцны. Крэсла ад удару перакасіла ў бок дзвярэй.


| Вынікі тэсту Euro NCAP, 1999 |
| --- |
|  **Бяспека пасажыраў** |  | 14 |
|  **Бяспека пешаходаў** |  | 14 |
| **Пратэставаны аўтамабіль**: Mitsubishi Lancer GLX |

### Lancer Evolution IV/V/VI

*Evolution IV* з'явіўся ў жніўні 1996 года. Яго рухавік развіваў ўжо 280 к.с. і 352 Нм. З'явіўся актыўны задні дыферэнцыял *AYC (Active Yaw Control)*, які пераразмяркоўваў круцільны момант паміж заднімі коламі і які дазваляў дамагчыся актыўнага падрульвання, забяспечваючы аўтамабілю выдатную кіравальнасць. 

У 1997 годзе з'явіўся *Evolution V* з антыкрылом з рэгуляваным вуглом атакі, каляіны сталі на 10 міліметраў шырэй. Быў мадэрнізаваны рухавік — з'явілася новая турбіна, магутнасць рухавіка засталася ранейшай, але на 20 Нм вырас круцільны момант (да 373 Нм).

Апошнім пакаленнем ў "восьмым" кузаве Lancer стаў *Evolution VI* (1999-2001 г.в.). На мадэлі змяніўся пярэдні бампер з паменшанымі процітуманавымі фарамі. Акрамя гэтага, палепшылася сістэма астуджэння рухавіка, які атрымаў больш буйны інтэркулер і алейны радыятар.

* Mitsubishi Lancer Evolution IVMitsubishi Lancer Evolution IV
* Mitsubishi Lancer Evolution VMitsubishi Lancer Evolution V
* Mitsubishi Lancer Evolution VIMitsubishi Lancer Evolution VI

Lancer '2003
------------

Mitsubishi Lancer (2003–2007)
універсал Mitsubishi Lancer Wagon
Вясной 2000 года ў Японіі быў прадстаўлены Lancer дзевятага пакалення. Еўрапейскі дэбют адбыўся ўвосень 2003 года.

Шэраг рухавкіоў на рынку Еўропы ўключаў тры бензінавыя рухавікі аб'ёмам 1,3 (82 к.с.); 1,6 (98 к.с.) і 2,0 л (135 к.с.) і двума каробкамі перадач — механічнай і аўтаматычнай Invecs II. У адрозненні ад седана, Lancer Wagon прапаноўваўся толькі з рухавікамі 1,6 і 2 л.

Для японскага рынку абсталёўвалі рухавікамі аб'ёмам 1,5 і 1,8 л, а ў Паўночнай Амерыцы прапаноўвалася мадыфікацыя з чатырохцыліндравым маторам аб'ёмам 2,4 л (164 к.с.).

Lancer '2007
------------

{{{box_caption}}}
{{{box_caption}}}
Mitsubishi Lancer (2007–2017)
У 2007 годзе дэбютавала новае пакаленне Lancer. Спачатку толькі з кузавам седан, пяцідзверны Sportback з'явіўся ў 2008 годзе. У 2009 годзе была прапанавана версія *Ralliart* з паўнапрываднай трансмісіяй і турбаматорам 2,0 (241 к.с.). У 2010 годзе была праведзена мадэрнізацыя. Восенню 2015 года амерыканская версія зведала рэстайлінг.

* Mitsubishi Lancer SportbackMitsubishi Lancer Sportback
* Інтэр'ерІнтэр'ер

Бензінавыя рухавікі: атмасферныя 1,5 (109 к.с.), 1,6 (117 к.с.), 1,8 (143 к.с.) і 2,0 л (150 к.с.), а для амерыканскіх машын прапаноўваўся 2,4 л (168 к.с.). Для Еўропы прапаноўваліся і дызельныя версіі: першапачаткова з 2,0-літровым маторам Volkswagen (140 к.с.), а затым з рухавіком 4N1 уласнай вытворчасці Mitsubishi — 1,8 л (116 к.с.). 

Выпуск працягваўся да жніўня 2017 года. Lancer быў зняты з вытворчасці без пераемніка на рынках ЗША і Еўропы, а марка засяродзіла свае намаганні на красоверах.

Бяспека
Аўтамабіль добра вытрымаў франтальны краш-тэст, нягледзячы на прабой падушкі бяспекі кіроўцы. Пры бакавым тэсце прыадкрыліся пярэднія дзверы, а пры ўдары ў слуп рызыка траўмаў грудзей і жывата выявілася высокай.


|  |  |
| --- | --- |
| Вынікі тэсту Euro NCAP, 2009 |  |
| Балы | % |
|  **Бяспека дарослых пасажыраў** | 29,2 | 81% |
|  **Бяспека пасажыраў-дзяцей** | 39,4 | 80% |
|  **Бяспека пешаходаў** | 12,2 | 34% |
|  **Актыўная бяспека** | 5 | 71% |
| **Пратэставаны аўтамабіль**: Mitsubishi Lancer Sportback 1.8 Invite |

### Lancer Evolution X

Mitsubishi Lancer Evolution X
*Evolution X*, які ўбачыў свет у 2007 годзе, атрымаў новы 2,0-літровы рухавік *4B11* з алюмініевым блокам цыліндраў. 

Змянілася сістэма поўнага прывада — *Super All Wheel Control (S-AWC)* — у ёй для кіравання вектарам цягі акрамя блакаваных дыферэнцыялы былі задзейнічаны яшчэ і тармазныя механізмы, якія па камандзе выбарачна прытармажвалі колы.

У якасці опцыі з'явілася прэселектыўная рабатызаваная каробка перадач *Twin Clutch SST*.

Зноскі
------

1. ↑  
«Мицубиси - лансер» // *За рулём* : часопіс. — 1992. — № 9. — С. 17.  (руск.)
2. 1 2  Audi quattro gegen Lancer 2000 // autozeitung.de  (ням.)
3. 1 2  Легенды без продолжения. Суперкары, которые мы потеряли Архівавана 13 мая 2014. // abw.by  (руск.)
4. ↑  
Рейтинг безопасности: старожилы гольф-класса // *Авторевю* : часопіс. — 1999. — № 6. — С. 30.  (руск.)
5. ↑
6. ↑  
Старый надежный товарищ // *За рулём* : газета. — 2012. — № 18. — С. 41.  (руск.)
7. ↑  Mitsubishi will end Lancer production in August (англ.).  motor1.com (5 студзеня 2017). Праверана 25 верасня 2021.
8. ↑  
Рейтинг безопасности: новая эра // *Авторевю* : часопіс. — 2009. — № 5. — С. 44.  (руск.)
9. ↑

Літаратура
----------

* Десять поколений улана // *Авторевю* : часопіс. — 2007. — № 8 (379). — С. 36-37.  (руск.)
* Богатенький "Улан" // *За рулём* : часопіс. — 1997. — № 3. — С. 29-31.  (руск.)
* Дебют в царстве гравия // *За рулём* : часопіс. — 2003. — № 8. — С. 44-48.  (руск.)

Спасылкі
--------

* Легенды 90-х. Суперседаны по-японски Архівавана 26 жніўня 2014. // abw.by  (руск.)
* Завтра не придет никогда. Прощаемся с легендарным Mitsubishi Lancer Evolution // motor.ru  (руск.)
* Все еще можно пригнать, но стоит ли? Недостатки подержанного Mitsubishi Lancer X (руск.).  abw.by (25 верасня 2021). Праверана 25 верасня 2021.

Гл. таксама
-----------

|  |  |
| --- | --- |
| commons: | Mitsubishi Lancer на Вікісховішчы |

* Mitsubishi Colt